Fangarmer

Fangarmer (orig: La piovra) er en italiensk kriminalserie som gikk på RAI fra 1984 til 2001. Serien er en blanding av krim og drama og handler om en italienske politietterforsker og hans kamp mot den italienske mafiaen.  

Hovedpersonene har blitt skiftet ut etterhvert, men kampen har alltid stått mot mafiaen. Den første serien ble meget populær i Italia og så mye som 67% av de italienske TV-seerne så den da den gikk på RAI i 1984.Aftenposten Radio & TV-bilag (3. november 1984)

De to første sesongene ble vist på NRK i 1984 og 1989.VG - I mafiaens favntak (03.11.1984, s.56).VG - Jakten på mafiaen (31.03.1989, s.41) Senere sesonger ble vist på TV1000 i Norge.

 Handling 
Serien handler om den standhaftige italienske politietterforskeren Corrado Cattani som blir sendt til Sicilia i forbindelse med etterforskningen av en mafia-sak. Her blir han etterhvert dypt involvert i etterforskningen av mafiaen og begynner å operere både på det offisielle og det private plan. Ting kompliseres og han blir usikker på hvem av sine overordnede og underordnede han han stole på. Snart blir hans egen familie også dradd inn i det hele.

 I rollene 
 Michele Placido ... Corrado Cattani
 Patricia Millardet ... Silvia Conti
 Remo Girone ... Tano Cariddi
 Raoul Bova ... Gianni Breda
 Vittorio Mezzogiorno ... Davide Licata
 Florinda Bolkan ... Countess Olga Camastra
 Nicole Jamet ...  Else Cattani 
 Cariddi Nardulli ...  Paola Cattani 

 Sesongoversikt 
I sesong 5-7 er det to etterfølgere som fører kampen videre. Sesong 8 og 9 består av tilbakeblikk på Carrado Cattanis barne- og ungdomstid i 1950-årenes Italia.

 Originaltittel Nr. År Lengde (min.) Regi Musikk Piovra-1 6 1984 360 Damiano Damiani Riz Ortolani Piovra-2 5 1986 370 Florestano Vancini Ennio Morricone Piovra-3 4 1987 433 Luigi Perelli Ennio Morricone Piovra-4 6 1989 600 Luigi Perelli Ennio Morricone Piovra-5: Il cuore gel problema  5 1990 500 Luigi Perelli Ennio Morricone Piovra-6: L'ultimo segreto 6 1992 600 Luigi Perelli Ennio Morricone Piovra-7: Indagine sulla morte del commissario cattani 6 1995 600 Luigi Perelli Ennio Morricone Piovra-8: Lo Scandalo 2 1997 220 Giacomo Battiato Ennio Morricone Piovra-9: Il Patto 2 1998 220 Giacomo Battiato Ennio Morricone Piovra-10 4 2001 400 Luigi Perelli Ennio Morricone

 Trivia 
I 1994 tok Silvio Berlusconi, som var statsminister på den tiden, til orde for at det ikke burde lages flere episoder av serien fordi han mente den skadet Italias omdømme i utlandet. Den italienske filmregissøren Franco Zeffirelli mente det samme.Aftenposten – Mafiaen forbereder seg på rettssak (13. mars 1995, s.14)

 Referanser 

 Eksterne lenker 

 Åpningsvignett for serie nr. 3 (YouTube)

Kategori:Italienske dramaserier
Kategori:Italienske krimserier
Kategori:Mafia
Kategori:TV-produksjoner på RAI
Kategori:Italienske TV-produksjoner fra 1980-årene
Kategori:Italienske TV-produksjoner fra 1990-årene
Kategori:Italienske TV-produksjoner fra 2000-årene